Το **Δημοκρίτειο Πανεπιστήμιο Θράκης (ΔΠΘ)** ιδρύθηκε τον Ιούλιο του 1973 (ΝΔ 87/27-7-1973) και ξεκίνησε τη λειτουργία του το ακαδημαϊκό έτος 1974 - 1975. Ονομάστηκε Δημοκρίτειο προς τιμή του αρχαίου Έλληνα φυσικού φιλοσόφου Δημοκρίτου, ο οποίος καταγόταν απο τα Άβδηρα της Θράκης.

Οργάνωση
--------

Έδρα του ΔΠΘ είναι η Κομοτηνή. Ακαδημαϊκά και διοικητικά όργανα του Πανεπιστημίου είναι η Σύγκλητος, το Πρυτανικό Συμβούλιο και ο Πρύτανης. Στο ΔΠΘ λειτουργούν δέκα σχολές και 28 τμήματα σε πέντε πόλεις της Θράκης και δύο της Ανατολικής Μακεδονίας - οκτώ στην Κομοτηνή, πέντε στην Ξάνθη, πέντε στην Αλεξανδρούπολη, δύο στην Ορεστιάδα, ένα στο Διδυμότειχο του Έβρου, πέντε στην Καβάλα και δύο στην Δράμα.

Eνας πλούσιος σε περιεχόμενο εκπαιδευτικό, δικτυακός τόπος με την ονομασία "Διοκλής", δημιουργήθηκε από φοιτητές και καθηγητές του τμήματος Πολιτικών Μηχανικών του Δημοκρίτειου Πανεπιστημίου Θράκης. Σε αυτόν περιλαμβάνεται ψηφιακό περιεχόμενο σχετικό με το επιστημονικό αντικείμενο του Τμήματος (εκπαιδευτικό υλικό, ηλεκτρονικά λεξικά και γλωσσάρια για Τεχνικούς Όρους, Μαθηματικά και Πληροφορική, βάσεις δεδομένων κ.λπ.), καθώς και το Ηλεκτρονικό Μουσείο Πολιτικού Μηχανικού και το Ηλεκτρονικό Περιοδικό "Ανάξαρχος".

Το Ηλεκτρονικό Μουσείο Πολιτικού Μηχανικού συγκεντρώνει ιστορικές πληροφορίες για το αντικείμενο από την αρχαιότητα μέχρι σήμερα. Πρόκειται για έναν πρωτότυπο για τα ελληνικά δεδομένα δικτυακό τόπο, που παρουσιάζει ιδιαίτερο ενδιαφέρον τόσο για τους εξειδικευμένους επισκέπτες, όσο και για το ευρύτερο κοινό. 

Το Ηλεκτρονικό Περιοδικό "Ανάξαρχος" δημοσιοποιεί τις πολιτιστικές και επιστημονικές δραστηριότητες του Τμήματος Πολιτικών Μηχανικών, και κατ' επέκταση όλου του Δημοκρίτειου Πανεπιστημίου Θράκης, της Ξάνθης και της Θράκης, αλλά και θέματα γενικού ενδιαφέροντος από ολόκληρη την Ελλάδα και το εξωτερικό. Το περιεχόμενο του τρέχοντος αλλά και των παλαιότερων τευχών είναι ελεύθερα προσβάσιμο από τους επισκέπτες του δικτυακού τόπου. 

### Τμήματα

Στην Κομοτηνή λειτουργούν τα εξής τμήματα:

Σχολή Νομικής: 

* Τμήμα Νομικής (1974)

Σχολή Επιστήμης Φυσικής Αγωγής, Αθλητισμού και Εργοθεραπείας:

* Τμήμα Επιστήμης Φυσικής Αγωγής και Αθλητισμού (1983)
* Τμήμα Εργοθεραπείας (2025)

Σχολή Ανθρωπιστικών Επιστημών:

* Τμήμα Ιστορίας και Εθνολογίας (1990)
* Τμήμα Ελληνικής Φιλολογίας (1995)
* Τμήμα Γλώσσας, Φιλολογίας και Πολιτισμού Παρευξεινίων Χωρών (2000)
* Τα παραπάνω τρία τμήματα συγχωνεύονται στο Τμήμα Ανθρωπιστικών Σπουδών (2025)

Σχολή Κοινωνικών, Πολιτικών και Οικονομικών Επιστημών:

* Τμήμα Κοινωνικής Εργασίας (2019)
* Τμήμα Κοινωνικής Πολιτικής (2019)
* Τμήμα Οικονομικών Επιστημών (1999)
* Τμήμα Πολιτικής Επιστήμης (2019)

Στην Ξάνθη:

* Τμήμα Πολιτικών Μηχανικών (1974)
* Τμήμα Ηλεκτρολόγων Μηχανικών & Μηχανικών Υπολογιστών (1975)
* Τμήμα Μηχανικών Περιβάλλοντος (1995)
* Τμήμα Αρχιτεκτόνων Μηχανικών (1999)
* Τμήμα Μηχανικών Παραγωγής και Διοίκησης (2000)

Τα πέντε τμήματα της Ξάνθης, αποτελούν την Πολυτεχνική Σχολή.

Στην Αλεξανδρούπολη:

* Τμήμα Ιατρικής (1984)
* Τμήμα Μοριακής Βιολογίας και Γενετικής (2000)
* Τμήμα Νοσηλευτικής (2025)

Τα τρία τμήματα αποτελούν την Σχολή Επιστημών Υγείας.

* Παιδαγωγικό Τμήμα Δημοτικής Εκπαίδευσης (1986)
* Τμήμα Επιστημών της Εκπαίδευσης στην Προσχολική Ηλικία (1987)

Στο Διδυμότειχο:

* Τμήμα Ψυχολογίας (2024)

Τα τρία τμήματα της Αλεξανδρούπολης και του Διδυμοτείχου αποτελούν την Σχολή Επιστημών της Αγωγής.

Στην Ορεστιάδα:

* Τμήμα Δασολογίας, Διαχείρισης Περιβάλλοντος και Φυσικών Πόρων (1999)
* Τμήμα Αγροτικής Ανάπτυξης (1999)

Στην Δράμα:

* Τµήµα Αµπελουργίας και Οινολογίας (2025)
* Τµήµα Φυσικού Περιβάλλοντος και Κλιµατικής Ανθεκτικότητας (2025)

Τα τέσερα τμήματα της Ορεστιάδας αποτελούν την Σχολή Επιστημών Γεωπονίας και Δασολογίας.

Στην Καβάλα:

Σχολή Θετικών Επιστημών

* Τµήµα Πληροφορικής (2024)
* Τµήµα Φυσικής (2024)
* Τµήµα Χημείας (2024)

Σχολή Διοικητικής Επιστήµης και Λογιστικής

* Τµήµα Διοικητικής Επιστήµης και Τεχνολογίας (2024)
* Τµήµα Λογιστικής και Χρηµατοοικονοµικής (2024)

Επίσης, εντάσσονται τα παρακάτω Ερευνητικά Ινστιτούτα:

* Ινστιτούτο Πετρελαίου (2024)
* Ινστιτούτο Τουρισµού και Φιλοξενίας (2024)

Εξωτερικοί σύνδεσμοι
--------------------

* Επίσημο site

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικά πανεπιστήμια |
| --- |
|  |
| Αττική | 
* Εθνικό και Καποδιστριακό Πανεπιστήμιο Αθηνών
* Εθνικό Μετσόβιο Πολυτεχνείο
* Γεωπονικό Πανεπιστήμιο Αθηνών
* Οικονομικό Πανεπιστήμιο Αθηνών
* Πάντειο Πανεπιστήμιο
* Πανεπιστήμιο Πειραιώς
* Χαροκόπειο Πανεπιστήμιο
* Ανωτάτη Σχολή Καλών Τεχνών
* Πανεπιστήμιο Δυτικής Αττικής
 |
|  |
| Μακεδονία - Θράκη | 
* Αριστοτέλειο Πανεπιστήμιο Θεσσαλονίκης
* Δημοκρίτειο Πανεπιστήμιο Θράκης
* Πανεπιστήμιο Μακεδονίας
* Πανεπιστήμιο Δυτικής Μακεδονίας
* Διεθνές Πανεπιστήμιο της Ελλάδος
 |
|  |
| Πελοπόννησος | 
* Πανεπιστήμιο Πατρών
* Πανεπιστήμιο Πελοποννήσου
* Ελληνικό Ανοικτό Πανεπιστήμιο
 |
|  |
| Ήπειρος  - Θεσσαλία | 
* Πανεπιστήμιο Ιωαννίνων
* Πανεπιστήμιο Θεσσαλίας
 |
|  |
| Νησιά Αιγαίου - Επτάνησα | 
* Πανεπιστήμιο Κρήτης
* Πολυτεχνείο Κρήτης
* Ελληνικό Μεσογειακό Πανεπιστήμιο
* Πανεπιστήμιο Αιγαίου
* Ιόνιο Πανεπιστήμιο
 |

 |